text: Politiet leder efter gerningsmand
  05 september 2018 kl. 13.00
  Efterlysning af formodet gerningsmand efter overfald i Esbjerg
  Syd- og Sønderjyllands Politi håber på borgernes hjælp til opklaringen af en voldshændelse i Esbjerg.
  Torsdag den 16. august 2018, cirka klokken 15.30, blev en mand udsat for vold Esbjerg. Det skete i saunaen i Romersk Bad i Svømmestadion Danmark på Gl. Vardevej.
  Umiddelbart efter hændelsen forlod den formodede gerningsmand stedet, og nu har politiet offentliggjort et billede af ham. 
  Signalement
  Syd- og Sønderjyllands Politi har også sendt et signalement ud af manden på billedet:
  Han er dansker, mellem 45 og 50 år, 185 til 195 centimeter høj, almindelig af bygning og med langt mørkeblondt hår.
  Hvis du mener at genkende gerningsmanden eller har andre informationer i sagen, så kontakt politiet på telefon 114.
  